stanford-oval/wikipedia huggingface dataset:
มูนมิวสิก
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Gold | 100,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | รุ่น | ค่าย | อ้างอิง |
| --- | --- | --- | --- | --- | --- |
| ทั่วโลก | 4 ตุลาคม 2024 | ซีดี · 5×LP · ดิจิทัลดาวน์โหลด · สตรีมมิง | มาตรฐาน | พาร์โลโฟน · แอตแลนติก · วอร์เนอร์มิวสิก | < |
| ทั่วโลก | 4 ตุลาคม 2024 | ซีดี · 5×LP · ดิจิทัลดาวน์โหลด · สตรีมมิง | โน้ตบุ๊ก | พาร์โลโฟน · แอตแลนติก · วอร์เนอร์มิวสิก | < |
มิกิ มัตสึบาระ

| มิกิ มัตสึบาระ |
| --- | --- |
松原 みき

เกิด: 28 พฤศจิกายน ค.ศ. 1959(1959-11-28) คิชิวาดะ จังหวัดโอซากะ ประเทศญี่ปุ่น
เสียชีวิต: 7 ตุลาคม ค.ศ. 2004(2004-10-07) (44 ปี) ซาไก จังหวัดโอซากะ ประเทศญี่ปุ่น
ชื่ออื่น: ซูจี มัตสึบาระ (ญี่ปุ่น: スージー・松原)
อาชีพ: นักร้อง, นักแต่งเพลง, พิธีกรรายการโทรทัศน์
ส่วนสูง: 1.58 เมตร (5 ฟุต 2 นิ้ว)
คู่สมรส: มาซากิ ฮนโจ (?-2004)
อาชีพทางดนตรี
แนวเพลง: เจป็อป, ซิตีป็อป, แจ๊ส
เครื่องดนตรี: เสียงร้อง, เปียโน, คีย์บอร์ด
ช่วงปี: 1979–2001
ค่ายเพลง: โพนีแคนยอน
 นักดนตรี
มิกิ มัตสึบาระ (ญี่ปุ่น: 松原 みき; โรมาจิ: Matsubara Miki, 28 พฤศจิกายน 1959 – 7 ตุลาคม 2004) เป็นนักร้องและนักแต่งเพลงชาวญี่ปุ่น เป็นที่รู้จักมากจากเพลงเดบิวต์ของเธอ "มาโยนากะโนะโดอะ (สเตย์วิธมี)"
ชีวิตช่วงต้น

มัตสึบาระเกิดเมื่อวันที่ 28 พฤศจิกายน 1959 มีน้องสาวหนึ่งคน พ่อของเธอเป็นสมาชิกคณะกรรมการบริหารของโรงพยาบาลแห่งหนึ่ง ส่วนแม่ของเธอเป็นนักร้องแจ๊สประจำวงแจ๊สและตลก เครซีแคตส์ มัตสึบาระเริ่มเรียนเปียโนเมื่ออายุได้สามปี และต่อมาได้คุ้นชินกับดนตรีแจ๊สมาก สมัยมัธยมศึกษาตอนต้น เธอสนใจในดนตรีร็อกและเช้าร่วมวงดนตรีร็อก "คูเรอิ" (Kurei) ต่อมาในปี 1975 สมัยเธอเรียนมัธยมปลาย เธอได้เข้าเป็นมือคีย์บอร์ดประจำวง "โยชิโนยะแบนด์" (Yoshinoya Band) ซึ่งเล่นดนตรีอยู่ที่ไลฟ์เฮาส์ ทากุทากุ (Takutaku) ในเกียวโต สมัยเรียน เธอมักได้รับการยอมรับว่าเป็นเด็กเรียนเก่ง และหลายคนคาดหวังให้เธอเข้าเรียนต่อในระดับอุดมศึกษา อย่างไรก็ตามเธอมีแผนที่จะเป็นนักร้องอาชีพ ในปี 1977 เมื่ออายุได้ 17 ปี ขณะยังเรียนมัธยมอยู่ เธอเดินทางเข้าโตเกียวด้วยตัวคนเดียวเพื่อเดบิวต์เป็นนักร้อง นักเปียโน ยูซูรุ เซระ [ja] (Yuzuru Sera) เคยระบุกับสื่อว่าเคยเห็นมัตสึบาระเล่นดนตรีและร้องเพลงไปตามที่ต่าง ๆ ในภูมิภาคคันโต โดยเฉพาะที่สถานแสดงดนตรีสด เบิร์ดแลนด์ ในย่านรปปงงิ
อาชีพ

มัตสึบาระเริ่มต้นอาชีพในสายดนตรีเมื่อปี 1979 และเป็นที่รู้จักทันทีจากเพลงเดบิวต์ของเธอ "มาโยนากะโนะโดอะ (สเตย์วิธมี)" ซึ่งต่อมาถูกคัฟเวอร์โดยนักดนตรีอีกจำนวนมาก รวมถึง อากินะ นากาโมริ เพลงนี้ขึ้นอันดับที่ 28 บนออริคอนชาร์ต
หลังปล่อยเพลง "Neat na gogo san-ji" เธอได้กลายเป็นหนึ่งในนักร้องที่เป็นที่รู้จักทั่วไปในเวลานั้น มีโอกาสได้แสดงดนตรีตามเทศกาลและคอนเสิร์ตต่าง ๆ รวมถึงเคยมีเพลงที่ถูกนำไปใช้ในโฆษณาของชิเซโด ในเวลาไม่ถึงสองปีนับจากเธอเดบิวต์ เธอได้รับรางวัลศิลปินหน้าใหม่จำนวนมาก รวมถึงเธอได้ตั้งวงดนตรีของตัวเองในชื่อ ด็อกเตอร์วู (Dr. Woo)
การเจ็บป่วยและเสียชีวิต

ในช่วงปลายปี 2000 มัตสึบาระส่งอีเมลให้กับคนรอบตัวเธอ รวมถึงบริษัทและสมาชิกของด็อกเตอร์วู ว่าเธอจะยุติอาชีพในสายดนตรี และจะขาดการติดต่อนับจากนั้น เธอหายตัวไปจากสายตาของสาธารณชนนับจากนั้น ในปี 2001 ได้มีการเปิดเผยว่ามัตสึบาระได้รับการวินิจฉัยว่ากำลังป่วยด้วยมะเร็งระยะสุดท้าย เธอใช้ชีวิตช่วงปีท้าย ๆ ของเธอไปกับการต่อสู้กับโรคมะเร็ง
มิกิ มัตสึบาระ เสียชีวิตในวันที่ 7 ตุลาคม 2004 อายุ 44 ปี ด้วยภาวะแทรกซ้อนจากมะเร็งปากมดลูก โดยการเสียชีวิตของเธอถูกประกาศสู่สาธารณชนในสองเดือนถัดมา
มรดก

หลังกระแสความนิยมในดนตรีซิตีป็อปกลับมาอีกครั้งในศตวรรษที่ 21 โดยเฉพาะช่วงทศวรรษ 2010s มัตสึบาระในฐานะนักร้องและนักแต่งเพลงแนวซิตีป็อปก็ได้รับความนิยมกลับมาอีกครั้งในระดับโลก โดยเฉพาะจากเพลง "มาโยนากะโนะโดอะ ~ สเตย์วิธมี" ซึ่งมีกระแสความนิยมขึ้นมาอีกครั้งทั้งในแถบตะวันตกและเอเชียในปี 2020 บิลบอร์ดเจแปน ระบุว่านี่เป็นผลจากยูทูบเบอร์ชาวอินโดนีเซีย Rainych ที่ทำให้เพลงนี้กลับมาเป็นที่นิยมอีกครั้ง หลังฉบับคัฟเวอร์ได้อัปโหลดขึ้นบนยูทูบในช่องของเธอที่มียอดผู้ติดตามกว่า 1.3 ล้านคน ในแพลทฟอร์มสตรีมดนตรีทั้งแอปเปิลมิวสิค และ สปอทิฟาย ล้วนพบว่าเพลงนี้กลับมาได้รับความนิยม เช่นในอเมริกาเหนือที่เพลงนี้กลายเป็น "'เพลงฮิตอย่างเห็นได้ชัด' บนการจัดอันดับของบริการสตรีมดนตรีต่าง ๆ" และ "พุ่งทะยานสู่อันดับหนึ่งบนไวรอลชาร์ตของสปอทิฟาย"
ผลงานดนตรี > สตูดิโออัลบั้ม

| ปี | อัลบัม | ค่าย |
| --- | --- | --- |
| 1980 | Pocket Park | See･Saw |
| 1980 | Who Are You? | See･Saw |
| 1981 | Cupid | See･Saw |
| 1982 | Myself | See･Saw |
| 1982 | 彩 | See･Saw |
| 1983 | Revue | See･Saw |
| 1984 | Blue Eyes (cover album) | See･Saw |
| 1984 | Cool Cut | See･Saw |
| 1985 | Lady Bounce | See･Saw |
| 1987 | Dirty Pair (Original Soundtrack) | Victor |
| 1988 | WiNK | Victor |
ผลงานดนตรี > อัลบั้มรวมเพลง

| ปี | อัลบัม | ค่าย |
| --- | --- | --- |
| 1983 | Paradise Beach | See･Saw |
| 1986 | Super Best | Pony |
| 2002 | Best | Pony Canyon |
| 2011 | Golden☆Best | Pony Canyon |
| 2013 | The Premium Best | Pony Canyon |
| 2014 | Light Mellow | Pony Canyon |
| 2015 | Aya | Pony Canyon |
| 2017 | Platinum Best | Pony Canyon |
ผลงานดนตรี > ซิงเกิล

| ปี | เพลง | ค่าย |
| --- | --- | --- |
| 1979 | "Mayonaka no Door (Stay with Me)" (真夜中のドア～Stay With Me) | See･Saw |
| 1979 | "愛はエネルギー" | See･Saw |
| 1980 | "ハロー・トゥデイ～Hello Today" | See･Saw |
| 1980 | "あいつのブラウンシューズ" | See･Saw |
| 1981 | "ニートな午後3時" | See･Saw |
| 1981 | "倖せにボンソワール" | See･Saw |
| 1982 | "予言" | See･Saw |
| 1983 | "パラダイス ビーチ (ソフィーのテーマ)"" | See･Saw |
| 1984 | "Knock, Knock, My Heart" | See･Saw |
| 1985 | "恋するセゾン　～色恋来い～" | See･Saw |
| 1987 | "サファリ アイズ" | Victor |
| 1987 | "Pas De Deux" | Victor |
| 1988 | "In the Room" | Victor |
| 2020 | "THE WINNER" | SUNRISE Music |
| 2020 | "BACK TO PARADISE” | SUNRISE Music |
| 2021 | "Miki Matsubara Night Tempo Presents the Showa Groove" | Pony Canyon |
ผลงานดนตรี > ผลงานประพันธ์

| ปี | ชื่อเพลง | ศิลปิน |
| --- | --- | --- |
| 1991 | "Mou Hitotsu no Sotsugyou" (もう一つの卒業) | a·chi-a·chi |
| 1992 | "MEN OF DESTINY" – Mobile Suit Gundam 0083: Stardust Memory | MIO |
| 1992 | "True Shining"  | รูมิโกะ วาดะ |
| 1994 | "Good-bye tears" | ยูมิโกะ ทากาฮาชิ |
| 1994 | "Harmony" | มาริโกะ โคดะ |
| 1994 | "Run ~今日が変わるMagic~" | ฮิโตมิ มิเอโนะ |
| 1994 | "誰のせいでもない二人" | มาริโกะ โคดะ |
| 1995 | "Kanjite itai..." | โยโกะ อิจิกาวะ |
| 1995 | "Mimikaki wo Shiteiru to" (みみかきをしていると) | มาริโกะ โคดะ |
| 1995 | "Heroine" (ヒ・ロ・イ・ン) | รูมิ ชิชิโดะ |
| 1995 | "Doll-tachi no Dekuritsu Kinenbi" (Dollたちの独立記念日) | ฮิโตมิ มิเอโนะ |
| 1995 | "Ame no Kioku" (雨の記憶) | เคโกะ โยชินาริ |
| 1996 | "Watashi ga Tenshi Dattara Iinoni" (私が天使だったらいいのに) | มาริโกะ โคดะ |
| 1997 | "Yume wa hitori miru mono janai" (夢はひとりみるものじゃない) | มาริโกะ โคดะ |
| 1997 | "Accel" (アクセル) | มายูมิ อีซูกะ |
แหล่งข้อมูลอื่น

มิกิ มัตสึบาระ ผลงานเพลงที่ดิสคอกส์
มิกิ มัตสึบาระ  ที่เครือข่ายข่าวอนิเมะ
Miki Matsubara at VGMdb
Miki Matsubara at Last.fm
"Matsubara Miki (松原みき)" at Generasia.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ญี่ปุ่น 
ศิลปิน:  มิวสิกเบรนซ์
ตำบลองค์พระ

| ตำบลองค์พระ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ong Phra
ประเทศ: ไทย
จังหวัด: สุพรรณบุรี
อำเภอ: ด่านช้าง
พื้นที่
 • ทั้งหมด: 221.00 ตร.กม. (85.33 ตร.ไมล์)
ประชากร (2566)
 • ทั้งหมด: 7,516 คน
 • ความหนาแน่น: 34.01 คน/ตร.กม. (88.1 คน/ตร.ไมล์)
รหัสไปรษณีย์ : 72180
รหัสภูมิศาสตร์: 720304
 ส่วนหนึ่งของสารานุกรมประเทศไทย
| องค์การบริหารส่วนตำบลองค์พระ |
| --- | --- |
องค์การบริหารส่วนตำบล
อบต.องค์พระที่ตั้งที่ทำการองค์การบริหารส่วนตำบลองค์พระ
พิกัด: 14°49′40.5″N 99°19′53.0″E﻿ / ﻿14.827917°N 99.331389°E﻿ / 14.827917; 99.331389
ประเทศ:  ไทย
จังหวัด: สุพรรณบุรี
อำเภอ: ด่านช้าง
พื้นที่
 • ทั้งหมด: 221.00 ตร.กม. (85.33 ตร.ไมล์)
ประชากร (2566)
 • ทั้งหมด: 7,516 คน
 • ความหนาแน่น: 34.01 คน/ตร.กม. (88.1 คน/ตร.ไมล์)
รหัส อปท.: 06720308
ที่อยู่ที่ทำการ: เลขที่ 399 หมู่ 9 ถนนม่วงเฒ่า–ทุ่งมะกอก ตำบลองค์พระ อำเภอด่านช้าง จังหวัดสุพรรณบุรี 72180
เว็บไซต์: www.ongpra.go.th
 ส่วนหนึ่งของสารานุกรมประเทศไทย
องค์พระ เป็นตำบลในอำเภอด่านช้าง จังหวัดสุพรรณบุรี
ที่ตั้งและอาณาเขต

ตำบลองค์พระ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลวังยาว
ทิศตะวันออก ติดต่อกับตำบลนิคมกระเสียว และตำบลด่านช้าง
ทิศใต้ ติดต่อกับตำบลหนองปรือ และตำบลสมเด็จเจริญ (อำเภอหนองปรือ จังหวัดกาญจนบุรี)
ทิศตะวันตก ติดต่อกับตำบลเขาโจด (อำเภอศรีสวัสดิ์ จังหวัดกาญจนบุรี)
ประวัติ

องค์พระ เดิมเป็นตำบลในเขตปกครองของนางบวช (อำเภอสามชุกในปัจจุบัน) จังหวัดสุพรรณบุรี  ปี พ.ศ. 2454 กระทรวงมหาดไทยประกาศแยกพื้นที่ตำบลองค์พระ ของอำเภอนางบวช ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" ขึ้นกับเมืองสุพรรณบุรี ก่อนที่ปี พ.ศ. 2517 นายสวัสดิ์ มีเพียร ผู้ว่าราชการจังหวัดสุพรรณบุรี ประกาศแยกพื้นที่ด้านทิศตะวันตกของอำเภอเดิมบางนางบวช 3 ตำบล ได้แก่ ตำบลด่านช้าง ตำบลองค์พระ และตำบลห้วยขมิ้น เป็น กิ่งอำเภอด่านช้าง และยกฐานะเป็นอำเภอในปี พ.ศ. 2524
ปี พ.ศ. 2536 นายสมพงศ์ ศรียะพันธุ์ ผู้ว่าราชการจังหวัดสุพรรณบุรี ประกาศแยกด้านทิศเหนือของตำบลองค์พระ 6 หมู่บ้าน คือ หมู่ 2 บ้านกล้วย, หมู่ 3 บ้านองค์พระ, หมู่ 4 บ้านวังยาว, หมู่ 9 บ้านละว้าวังควาย, หมู่ 11 บ้านตะเพินคี่ และหมู่ 12 บ้านห้วยหินดำ ออกไปตั้งเป็นตำบลวังยาว อนุมัติจากนายอารีย์ วงศ์อารยะ รองปลัดกระทรวงมหาดไทย
อนึ่ง "บ้านองค์พระ" หมู่ที่ 3 ของตำบลองค์พระ (เดิม) ซึ่งเป็นชื่อของตำบล ได้นำไปตั้งเป็นหมู่ที่ 2 (ใหม่) ของตำบลวังยาว ทำให้ในปัจจุบันตำบลองค์พระไม่มีหมู่บ้านองค์พระอยู่ในเขตตำบล
การปกครองส่วนภูมิภาค > การปกครองส่วนภูมิภาค

ตำบลองค์พระแบ่งพื้นที่การปกครองออกเป็น 9 หมู่บ้าน ได้แก่
หมู่ที่ 1 บ้านทุ่งมะกอก
หมู่ที่ 2 บ้านดงเสลา
หมู่ที่ 3 บ้านวังโหรา
หมู่ที่ 4 บ้านไผ่สีทอง
หมู่ที่ 5 บ้านคอกช้าง
หมู่ที่ 6 บ้านวังจรเข้
หมู่ที่ 7 บ้านน้ำตกไทรทอง
หมู่ที่ 8 บ้านเขาใหญ่
หมู่ที่ 9 บ้านเขาธง
การปกครองส่วนภูมิภาค > การปกครองส่วนท้องถิ่น

ตำบลองค์พระเดิมมีฐานะเป็นสภาตำบลองค์พระ ในปี พ.ศ. 2517 ต่อมาปี พ.ศ. 2538 สภาตำบลองค์พระมี 9 หมู่บ้าน พื้นที่ 221.0 ตารางกิโลเมตร ประชากร 5,825 คน และ 1,832 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลองค์พระอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลองค์พระ
สวาหา

| พระแม่สวาหา (แม่พระเพลิง) स्वाहा |
| --- | --- |
ชายาพระเพลิง เทพนารีแห่งไฟ และ นรก ชีวิตหลังความตาย แม่ ชีวิต การสมรส
ส่วนหนึ่งของ เทพีผู้รักษาอัฐโลกบาล เทพีแห่งไฟ
จิตรกรรม เจ้าแม่สวาหา (ซ้าย) และ พระอัคนี (ขวา) ศิลปะแบบประเพณีอินเดียภาคเหนือ
ชื่ออื่น: แม่พระเพลิง (ในภาษาไทย) เจ้าแม่พระเพลิง (ในภาษาไทย) อัคคีเทวี อัคนีศักติ โยคินี
ส่วนเกี่ยวข้อง: ศักติพระเพลิง พระเทวี เทพีอัฐโลกบาล เทพมารดร นิกายศักติ อาทิปราศักติ
ที่ประทับ: ไฟในพิธีกรรมยัญของโหมกูณฑ์ เทวสภา ปัญจภูต
มนตร์: เทวีสวาหามนตร์
พาหนะ: แกะ แพะ แรด ระมาด ราชรถอัคนีสีทองเทียมม้าอัคนีสีแดง
ข้อมูลส่วนบุคคล
คู่ครอง: พระเพลิง
บุตร - ธิดา: ปาวกา ปาวะมานณะ ศุจิ พระสกันทะ (บุตรบุญธรรม)
เทพที่เทียบเท่าในความเชื่ออื่น
เทียบเท่าในกรีก: พระแม่อะกลีอา
เทียบเท่าในโรมัน: พระแม่อะกลีอา
สวาหา (สันสกฤต: स्वाहा) เป็นคำศัพท์ที่พบในศาสนาฮินดูแปลว่า "กล่าวดีแล้ว" ("well said") เป็นคำกล่าวเมื่อจบมนตร์ ในภาษาทิเบต แปลคำว่าสวาหาว่า "แล้วจึงเป็นสิ่งนั้น" ("so be it") และมักออกเสียงว่า "โซฮา" (soha) มากกว่า นอกจากนี้ในฤคเวทยังแปลว่า "การถวายบูชา" (แด่พระอัคนีหรือพระอินทร์) ในทางบุคลาธิษฐาน (personification) ในศาสนาฮินดู ยังถือเป็นเทวีองค์หนึ่งในศาสนาฮินดู เป็นชายาของพระอัคนี เทพเจ้าแห่งไฟ
ในศาสนาฮินดู

ในฐานะที่เป็นเทวี พระนาม สวาหา ในฤคเวทอาจหมายถึง "เครื่องบูชา" ที่ส่งผ่านไป ในบางปุราณะ พระนางเป็นหนึ่งในเทพมารดาผู้ดูและอุมถัมป์ของพระขันทกุมารก่อนส่งถวายคืนพระปารวตี และยังเป็นเทพมารดาของนางอาคเนยี (आग्नेयी) ธิดาของพระอัคนี และได้รับการยกย่องว่าเป็นบุตรีของท้าวทักษะและนางประสูติ และเป็นภคินีต่างมารดาของพระสตี (อดีตชาติของพระปารวตี) นอกจากนี้พระนางถือเป็นประธานในการบูชาในพิธีโดยเฉพาะพิธีโหมกูณฑ์และยัชญะ โดยคำว่า 'สวาหา' นั้นถูกเปล่งออกมาในระหว่างการสังเวย
นอกเหนือจากวัฒนธรรมอินเดีย

ในศาสนาฮินดูในประเทศไทยโดยปกติเรียกนางว่า แม่พระเพลิง ซึ่งหมายถึง เทพีแห่งไฟ ในภาษาไทย โดยทั่วไปนางมักจะได้การบูชาและกล่าวถึงหรืออ้างอิงเป็นสักขีพยานในการบุญต่าง ๆ กับแม่พระคงคา และ แม่พระพาย (ชายาของพระวายุ) จากคติในศาสนาฮินดู และ พระแม่ธรณี และ พระแม่โพสพ จากศาสนาพื้นเมืองเดิมของไทย โดยกล่าวถึงร่วมกันห้าองค์เรียงตามลำดับ เทวรูปของนางที่มีชื่อเสียงเป็นอย่างในไทย ได้แก่ อุทยานศาสนาพระโพธิสัตว์กวนอิม ตำบลพุสวรรค์ อำเภอแก่งกระจาน จังหวัดเพชรบุรี ในแดนห้าแม่ผู้ยิ่งใหญ่ และ บ้านสุขาวดี พัทยา ถนนสุขุมวิท อำเภอบางละมุง จังหวัดชลบุรี เป็นต้น
ดูเพิ่ม

ปัญจภูต
เจ้าแม่มฤตยูเทวี
เจ้าแม่พระธรณี
เจ้าแม่ปฤถวี
พระแม่คงคา
เจ้าแม่พระโพสพ
มฤตยู
แม่พระพาย
พระอัคนี เทพเจ้าแห่งไฟ พระสวามีของพระนางสวาหา
วัดมงคลวราราม (จังหวัดภูเก็ต)

| วัดมงคลวราราม |
| --- | --- |

ชื่อสามัญ: วัดมงคลวราราม, วัดในยาง
ที่ตั้ง: ตำบลสาคู อำเภอถลาง จังหวัดภูเก็ต
ประเภท: วัดราษฎร์
นิกาย: มหานิกาย
เจ้าอาวาส: พระครูสัทธาวราภิยุต
 สถานีย่อยพระพุทธศาสนา
วัดมงคลวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาคู อำเภอถลาง จังหวัดภูเก็ต มีเนื้อที่ 60 ไร่ 1 งาน 26 ตารางวา ในปัจจุบันวัดมงคลวราราม มีพระครูสัทธาวราภิยุต ดำรงตำแหน่งเจ้าอาวาส
วัดมงคลวรารามตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2455 ชาวบ้านเรียกว่า วัดในยาง ตามชื่อบ้าน สันนิษฐานว่าชาวบ้านร่วมใจกันสร้างขึ้น โดยมีหลวงพ่อหนังสือเป็นประธาน และได้เป็นเจ้าอาวาสรูปแรก ในสมัยของพระสมุห์เริง นนทิโย เป็นเจ้าอาวาส ได้เปลี่ยนจากนามเดิมเป็น "วัดมงคลวราราม" ด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2490 นอกจากนี้ทางวัดยังได้สร้าง และจัดตั้งศูนย์พัฒนาเด็กเล็กขึ้นเมื่อ พ.ศ. 2522
วัดมีรูปปั้นพ่อท่านหนังเสือ ซึ่งในอดีตเคยเป็นเจ้าอาวาสและเป็นพระธุดงด์มาจากจังหวัดศรีสะเกษ
ดิลก ทองวัฒนา

| ดิลก ทองวัฒนา |
| --- | --- |

สารนิเทศภูมิหลัง
ชื่อเกิด: ดิลก ทองวัฒนา
เกิด: 3 มิถุนายน พ.ศ. 2499 (68 ปี) จังหวัดชัยนาท ประเทศไทย
คู่สมรส: ชนินทร ทองวัฒนา
บุตร: 2 คน
อาชีพ: นักแสดง นักพากย์ พิธีกร
ปีที่แสดง: พ.ศ. 2524–ปัจจุบัน
ผลงานเด่น: ม.ร.ว.รวีช่วงโชติ รวีวาร - อีสา (2525)  หมอประสาน - คนเริงเมือง (2531)  คิด - สวรรค์เบี่ยง (2551)  ม.ร.ว.เทวพันธ์ เทวพรหม - สุภาพบุรุษจุฑาเทพ (2556)  พระวิจิตรศิลปการ (ทวน จิตรการ) - ขมิ้นกับปูน (2559)  พินิจ (แดดดี๊) - ธิดาวานร (2564)  สุพจน์ - เขยบ้านไร่ สะใภ้ไฮโซ (2565)  ม.ร.ว.เทวพันธ์ เทวพรหม - ดวงใจเทวพรหม (2567)
โทรทัศน์ทองคำ: ดาราสนับสนุนชายดีเด่น  พ.ศ. 2529 - กามนิต-วาสิฏฐี  พ.ศ. 2546 - ไฟล้างไฟ  พ.ศ. 2551 - สวรรค์เบี่ยง
ดิลก ทองวัฒนา (เกิด 3 มิถุนายน พ.ศ. 2499) ชื่อเล่น หมู เป็นนักแสดง นักพากย์ และพิธีกรชาวไทย
ประวัติ

ดิลกเป็นบุตรของนายสมชัยและนางวัฒนา ทองวัฒนา มีพี่น้อง 4 คน เป็นบุตรคนที่ 2 มีภูมิลำเนาอยู่ที่ อำเภอวัดสิงห์ จังหวัดชัยนาท จบการศึกษาจากคณะรัฐศาสตร์ มหาวิทยาลัยรามคำแหงและเป็นศิษย์การแสดงของช่อง 3 รุ่นแรก เข้าสู่วงการโดยการชักนำของวรายุฑ มิลินทจินดา แสดงละครเรื่อง นางทาส รับบทพระเอกเล่นคู่กับ นิภาพร นงนุช มีผลงานละครสร้างชื่อคือละครเรื่อง พฤกษาสวาท และยังเป็นพิธีกรให้รายการ เกมชิงหลัก ของเจเอสแอล เคยได้รับรางวัลโทรทัศน์ทองคำ ในสาขาดาราสนับสนุนชายดีเด่นจากละคร 3 เรื่องคือ กามนิต-วาสิฏฐี (2529), ไฟล้างไฟ (2546) และ สวรรค์เบี่ยง (2551) ปัจจุบันเป็นนักแสดงอิสระ
ด้านชีวิตส่วนตัวนับถือศาสนาคริสต์ มีบุตร 2 คนจากภรรยาคนแรก คนโตเป็นผู้ชายและคนเล็กเป็นผู้หญิง ปัจจุบันสมรสใหม่กับชนินทร ทองวัฒนา
ผลงาน > ผลงานภาพยนตร์

ครั้งหนึ่งเราเคยรักกัน (2526) รับบท สันติ
เพื่อนแพง (2526) รับบท เจ้าคุณรัตน์
ตำรวจเหล็ก (2529) รับบท ดิลก
วันนี้ยังมีรัก (2529)
ปล้น (2529)
เสี้ยนเสน่หา (2529)
อีก 10 วันโลกจะแตก (2530) รับบท เศรษฐีชูบุญ
วอนเพลงฝากรัก (2530) รับบท หมู
รักด้วยชีวิต (2531)
ขังแปด (2545) รับบท ดิลก
ความรักครั้งสุดท้าย (2546) รับบท เทียบ
คนไททิ้งแผ่นดิน (2553) รับบท ขุนสาย
ตำนานสมเด็จพระนเรศวรมหาราช ภาค 3 ยุทธนาวี - ภาค 4 ศึกนันทบุเรง (2554) รับบท พระศรีสุพรรณธรรมาธิราช
ศรีธนญชัย 555+ (2557) รับบท พระราชา
ตุ๊ดตู่กู้ชาติ (2561) รับบท พระอาจารย์พม่า
ผลงาน > พิธีกร

เกมชิงหลัก (ช่อง 5)
คลื่นลูกใหม่ (ช่อง 9)
คู่ทรหด (ช่อง 5)
ละครแห่งชีวิต (ช่อง 5)
ช้อปแชมป์ (ช่อง 3)
ผลงาน > ภาพยนตร์สั้น

ไทยนิยม เรื่อง เจ้าชายป้อม
ผลงาน > โฆษณา

Centrum Silver 50+
ร้านอาหาร ซานตาเฟ่ คู่กับ ต่อง สาวิตรี สามิภักดิ์
ซอสปรุงอาหารง่วนเชียง คู่กับ ต่อง สาวิตรี สามิภักดิ์
เครื่องใช้ไฟฟ้า Panasonic
ชุดเครื่องครัว MEYER
หลอดไฟ Toshiba
กระเบื้องหลังคา ตรา 5 ห่วง
CJ Supermarket
ซุปเปอร์ กาแฟ
สวนสนุก Dream World คู่กับ ต่อง สาวิตรี สามิภักดิ์
ผลงาน > ให้เสียงพากย์

ภาพยนตร์ชุด แฮร์รี่ พอตเตอร์ ให้เสียงไทยเป็น ลอร์ดโวลเดอมอร์ (ตั้งแต่ภาค "ถ้วยอัคนี" ถึง "เครื่องรางยมทูต ภาค 2)
รางวัล

รางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง กามนิต-วาสิฏฐี (2529)
รางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง ไฟล้างไฟ (2546)
รางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง สวรรค์เบี่ยง (2551)
เข้าชิงรางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง ใยกัลยา (2558)
โรงเรียนอัสสัมชัญสมุทรปราการ

| โรงเรียนอัสสัมชัญสมุทรปราการ Assumption College Samutprakarn> ที่ตั้ง |
| --- | --- |

ข้อมูล
ชื่ออื่น: อสช, ACSP
ประเภท: โรงเรียนเอกชน
คำขวัญ: Labor Omnia Vincit วิริยะ อุตสาหะ นำมาซึ่งความสำเร็จ
สถาปนา: พ.ศ. 2522
สี: แดง,ขาว
เพลง: สดุดีอัสสัมชัญ, มาร์ชอัสสัมชัญสมุทรปราการ
เว็บไซต์: http://www.acsp.ac.th
โรงเรียนอัสสัมชัญสมุทรปราการ (Assumption College Samutprakarn, ACSP) (ชื่อเดิม โรงเรียนอัสสัมชัญสำโรง, Assumption College Samrong, ACSR) เป็นโรงเรียนเอกชน ในเครือมูลนิธิคณะภราดาเซนต์คาเบรียลแห่งประเทศไทย ก่อตั้งเมื่อ พ.ศ. 2522 ตั้งอยู่ในหมู่บ้านทิพวัล หมู่ที่ 5 ตำบลเทพารักษ์ อำเภอเมืองสมุทรปราการ จังหวัดสมุทรปราการ
โรงเรียนอัสสัมชัญสมุทรปราการเป็นสถาบันการศึกษา ลำดับที่ 13 ของมูลนิธิเซนต์คาเบรียลแห่งประเทศไทย
ประวัติโรงเรียน

โรงเรียนอัสสัมชัญสมุทรปราการ ก่อตั้งขึ้นมาเมื่อวันที่ 12 ตุลาคม พ.ศ. 2521 บนเนื้อที่ 14 ไร่ 3 งาน 54 ตารางวา ซึ่งเป็นที่ดินที่นายประวิทย์ มาลีนนท์ ได้บริจาคให้แก่มูลนิธิคณะภราดาเซนต์คาเบรียลแห่งประเทศไทย พร้อมเงินจำนวน 3 ล้านบาท เพื่อให้มูลนิธิฯ เป็นผู้จัดดำเนินการจัดตั้งโรงเรียนอัสสัมชัญสมุทรปราการขึ้น ซึ่งในขณะนั้น ภราดาวิริยะ ฉันทวโรดม ดำรงตำแหน่งอธิการเจ้าคณะแขวงประเทศไทย และท่านได้มอบให้สถาปนิกเขียนแบบแปลนสมบูรณ์ ในเนื้อที่ดังกล่าว
เริ่มแรกเปิดสอนตั้งแต่ ชั้นประถมศึกษาปีที่ 1 – 6 รวม 8 ห้องเรียน มีครูสอน 15 คน นักเรียนทั้งสิ้น 371 คน มีภราดาประทีป ม. โกมลมาศ เป็นเจ้าของและผู้รับใบอนุญาต ภราดาบัญชา แสงหิรัญ เป็นผู้จัดการ นายปรีชา บุญญะสิทธิ์ เป็นครูใหญ่ อยู่ในความควบคุมดูแลของภราดาวิริยะ ฉันทวโรดม อธิการเจ้าคณะแขวงคณะภราดาเซนต์คาเบรียลประเทศไทยในขณะนั้น ตั้งอยู่ ณ เลขที่ 574 หมู่ 8 ถนนเทพารักษ์ อ.เมืองสมุทรปราการ จ.สมุทรปราการ
ปัจจุบันโรงเรียนอัสสัมชัญสมุทรปราการ เปิดสอนนักเรียนตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6 ใน 2 หลักสูตรคือ MLP (Modern language Program) และ EP (English Program) รวมทั้งหมด 99 ห้องเรียน ปัจจุบันมีภราดา ดร.มณฑล ประทุมราช เป็นผู้อำนวยการ, ภราดามานิต สกนธวัฒน์ เป็นรองผู้อำนวยการ และภราดา ณัฐธร สุพล เป็นผู้ช่วยผู้อำนวยการ
ที่ตั้ง

ตั้งอยู่บนเนื้อที่ 23 ไร่ 3 งาน 81 ตารางวา ที่เลขที่ 419/1389 หมู่ที่ 5 ถนนเทพารักษ์ ตำบลเทพารักษ์ อำเภอเมืองสมุทรปราการ จังหวัดสมุทรปราการ 10270 (ตามประกาศกระทรวงมหาดไทย ลงวันที่ 18 สิงหาคม 2533)
ทำเนียบผู้อำนวยการ/คณะภราดาโรงเรียนอัสสัมชัญสมุทรปราการ

| อันดับ | รายนาม | ตำแหน่ง | วาระดำรงตำแหน่ง (พ> ศ.) |
| --- | --- | --- | --- |
| 1 | ภราดาวิริยะ ฉันทวโรดม | ผู้ก่อตั้งโรงเรียน | 2522-2528 |
| 2 | ภราดา ดร.บัญชา แสงหิรัญ | ผู้จัดการโรงเรียน | 2522-2525 |
| 3 | ภราดาวิจารณ์ ทรงเสี่ยงชัย | กรรมการผู้จัดการโรงเรียน | 2522-2525 |
| 4 | ภราดาประทีป ม. โกมลมาศ | ผู้รับใบอนุญาต | 2522 |
| 5 | ภราดาสุรสิทธิ์ สุขชัย | ผู้อำนวยการ | 2529-2540 2542 |
| 6 | ภราดาอรุณ เมธเศรษฐ | ผู้อำนวยการ | 2540-2541 |
| 7 | ภราดา ดร.สุรกิจ ศรีสราญกุลวงศ์ | ผู้อำนวยการ | 2543 |
| 8 | ภราดาศักดา กิจเจริญ | ผู้อำนวยการ | 2544-2549 |
| 9 | ภราดา ผศ. ดร. วินัย วิริยวิทยาวงศ์ | ผู้อำนวยการ | 2550-2555 |
| 10 | ภราดาทักษบุตร ไกรประสิทธิ์ | ผู้อำนวยการ | 2556-2561 |
| 11 | ภราดา ดร.ศิริชัย ฟอนซีกา | ที่ปรึกษาผู้อำนวยการ | 2556-2559 |
| 12 | ภราดา ดร.อนุศักดิ์ นิธิภัทราภรณ์ | ที่ปรึกษาผู้อำนวยการ | 2560-ปัจจุบัน |
| 13 | ภราดา ดร.พิสูตร วาปีโส | ผู้อำนวยการ | 2562-2565 |
| 14 | ภราดา พัชรปกรณ์ ลังบุบผา | ผู้ช่วยผู้อำนวยการ | 2562-2564 |
| 15 | ภารดา ดร.มลฑล ประทุมราช | ผู้อำนวยการ | 2565-ปัจจุบัน |
โดยอยู่ภายใต้ความควบคุมดูแลของ ภราดา ดร.เดชาชัย  ศรีพิจารณ์  ประธานมูลนิธิคณะเซนต์คาเบรียลแห่งประเทศไทยคนปัจจุบัน*
บุคคลสำคัญที่จบการศึกษาจากโรงเรียน

รศ.ดร.อุดมศิลป์ ปิ่นสุข อาจารย์ประจำภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย และที่ปรึกษาฝ่ายพัฒนากำลังคน สวทช.
ภาคภูมิ แจ้งโพธิ์นาค อดีตนักมวยโอลิมปิก ทีมชาติไทย
สารัช อยู่เย็น นักฟุตบอลทีมชาติไทย
ภูริพล บุญสอน นักวิ่งระยะสั้นทีมชาติไทย
อนุชิต สพันธุ์พงษ์ (โอ) (นักแสดง)
การิน อัศวเรืองชัย (เบร็ทท์/บี) (วีเจ Channel V Thailand )
ณัทธร สมคะเน (ต๊ะ) (นักแสดง)
อภิเชษฐ์ กิตติกรเจริญ (บิ๊ก ดีทูบี) (นักร้อง) (เสียชีวิตวันที่ 9 ธันวาคม พ.ศ. 2550)
กวี ตันจรารักษ์ (บีม ดีทูบี) (นักร้อง)
พัทวดี แก้วสุนทร (หลิง) (นักร้อง)
โชติวุฒิ บุญญสิทธิ์ (นัท ซิงกูล่าร์) (มือกีต้าร์ชื่อดังของวงซิงกูล่าร์โดยมีนักร้องนำ คือ ซิน- ทศพร อาชวานันทกุล)
กฤติยา วุฒิหิรัญปรีดา(มายด์)นักร้องวง คิส มี ไฟฟ์ (kiss me five) กำลังศึกษาอยู่คณะนิติศาสตร์ จุฬาลงกรณ์มหาวิทยาลัย
ณภัทร นานาชิน (ถงถง) ผู้เข้าประกวด Utip Freshy Idol 4
กฤติกา ซิงห์ (เกรซ) (นักแสดง/ดารา)
วิรากร คิ้วศุภกร (ฟร้อน) (รองอันดับ 1 มิสทีนไทยแลนด์ 2012/นักแสดง)
ชนัญญา แสนเดช (บิว) (1 ใน 8 คนสุดท้ายจากเดอะสตาร์ค้นฟ้าคว้าดาวปี 10)
จรูญวิทย์ พัวพันวัฒนะ (บิว)  รองชนะเลิศอันดับที่ 2 The voice Thailand Season 3
อาดาวาน ฮาบิบซาเดห์ (ต้น) The voice Thailand Season 4
พิชชาภา พันธุมจินดา (แพร์) นักแสดงสังกัดช่อง 3
นันท์นภัส เลิศนามเชิดสกุล (มิวนิค) อดีตสมาชิกวง BNK48
ชัยสิทธิ์ จุนเจือดี (โอ๊ต) ช่างภาพระดับโลก ติด 1 ใน 20 ของการจัดอันดับ ช่างภาพที่ดีที่สุดในโลก จาก ISPWP
วงมั่นคง ( ซัน,เบนซ์,ริว,ยู,ซุป,มด) รองชนะเลิศ Hotwave Music Award 2017
ดูเพิ่ม

โรงเรียนอัสสัมชัญ
มูลนิธิเซนต์คาเบรียล
แหล่งข้อมูลอื่น

เว็บไซต์โรงเรียนอัสสัมชัญสมุทรปราการ
เครือข่ายผู้ปกครอง โรงเรียนอัสสัมชัญ สมุทรปราการ เก็บถาวร 2012-01-19 ที่ เวย์แบ็กแมชชีน
มูลนิธิเซนต์คาเบรียล เก็บถาวร 2008-02-22 ที่ เวย์แบ็กแมชชีน
แผนที่และภาพถ่ายทางอากาศของ โรงเรียนอัสสัมชัญสมุทรปราการ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°37′44″N 100°36′17″E﻿ / ﻿13.628950°N 100.604585°E﻿ / 13.628950; 100.604585
เครือข่าย มัธยมศึกษาปีที่ 4/1 ปีการศึกษา 2555[ลิงก์เสีย]
ACSP SOCIETY เก็บถาวร 2013-05-22 ที่ เวย์แบ็กแมชชีน
หนังสืออนุสรณ์ 40ปี โรงเรียนอัสสัมชัญสมุทรปราการ
| ด ค กโรงเรียนอัสสัมชัญ |
| --- | --- | --- |
| สัญลักษณ์ |  สดุดีอัสสัมชัญ (เพลงประจำโรงเรียน)  อาสนวิหารอัสสัมชัญ (โบสถ์ด้านหลังโรงเรียนอัสสัมชัญ)  แม่พระรับเกียรติยกขึ้นสวรรค์  |  |
| วิทยาลัย |  โรงเรียนอัสสัมชัญแผนกประถม  โรงเรียนอัสสัมชัญแผนกมัธยม  |  |
| วิทยาเขต |  พาณิชยการ  ศรีราชา  ลำปาง  ธนบุรี  ระยอง  อุบลราชธานี  นครราชสีมา  สมุทรปราการ  นครพนม  สมุทรสาคร  |  |
| กิจกรรม |  จตุรมิตรสามัคคี  สโมสรฟุตบอลอัสสัมชัญ  สโมสรฟุตบอลอัสสัมชัญ ยูไนเต็ด  |  |
| บุคคลสำคัญ |  เอมิล ออกัสต์ กอลมเบต์  ฟ. ฮีแลร์  เฉิด สุดารา  คณะภราดาเซนต์คาเบรียล  |  |
| ศิษย์เก่า |  รายนามศิษย์เก่าจากโรงเรียนอัสสัมชัญ  |  |
 หมวดหมู่  โครงการวิกิ 
| ด ค กสถานศึกษาในเครือมูลนิธิคณะเซนต์คาเบรียลแห่งประเทศไทย |
| --- | --- | --- |
| โรงเรียน |  อัสสัมชัญ  เซนต์คาเบรียล  มงฟอร์ตวิทยาลัย  อัสสัมชัญพาณิชยการ  อัสสัมชัญศรีราชา  เซนต์หลุยส์   อัสสัมชัญลำปาง  อัสสัมชัญธนบุรี  อัสสัมชัญระยอง  อัสสัมชัญอุบลราชธานี  อัสสัมชัญแผนกประถม  อัสสัมชัญนครราชสีมา  อัสสัมชัญสมุทรปราการ  อัสสัมชัญเทคนิคนครพนม  อัสสัมชัญหลักสูตรภาษาอังกฤษ  |  |
| มหาวิทยาลัย |  มหาวิทยาลัยอัสสัมชัญ  |  |